Белае (возера, Расонскі раён, басейн Свольны, на поўнач ад вёскі Ізубрыца)

Бе́лае (Белае Ю́хаўскае) — возера ў Расонскім раёне Віцебскай вобласці ў басейне ракі Свольна, за 24 км на паўночны захад ад гарадскога пасёлка Расоны, за 1,6 км на ўсход ад возера Лісна, сярод хваёвага лесу, на тэрыторыі ландшафтнага заказніка Чырвоны Бор. Плошча паверхні возера 3,01 км². Найбольшая глыбіня 7,1 м. Даўжыня 2,75 км, найбольшая шырыня 2,25 км. Даўжыня берагавой лініі 10,1 км. Аб’ём вады 10,5 млн. м³. Плошча вадазбору 3,1 км². Схілы катлавіны стромкія, на паўночным усходзе спадзістыя, пясчаныя. Берагавая лінія звілістая. Берагі нізкія, пясчаныя, на ўсходнім заліве больш высокія, тарфяністыя, пад лесам і хмызняком. Мелкаводдзе пясчанае, дно глыбей за 2 м выслана ілам і сапрапелем. Вада вельмі празрыстая. Возера бяссцёкавае, зарастае. Расліннасць утварае паласу шырынёй да 100 метраў. Зноскі Літаратура Блакітны скарб Беларусі : энцыклапедыя / рэдкал.: Г. П. Пашкоў [і інш.]. — Мн., 2007. Беларуская энцыклапедыя: У 18 т. Т. 2: Аршыца — Беларусцы / Рэдкал.: Г. П. Пашкоў і інш. — Мн. : БелЭн, 1996. — Т. 2. — 480 с. — 10 000 экз. — ISBN 985-11-0035-8. — ISBN 985-11-0061-7 (т. 2). Прудкоўскі Р. Плешчуцца жыватворныя хвалі Белага Юхаўскага / Р. Прудкоўскі // Голас Расоншчыны. — 2005. — 20 верас. Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 10. — 72 с. — 10 000 экз. — ISBN 978-985-508-136-5. (руск.) Спасылкі Общая характеристика озёр Витебской области // Справочник «Водные объекты Республики Беларусь» Архівавана 6 кастрычніка 2021. (руск.) Морфометрические параметры озёр Витебской области // Справочник «Водные объекты Республики Беларусь» Архівавана 8 сакавіка 2021. (руск.)